Смъртта на 11-годишния Станислав Мирчов от видинското село Лагошевци е причинена от удушаване - Видин онлайн
11,05,08
Смъртта на 11-годишния Станислав Мирчов от видинското село Лагошевци е причинена от удушаване
Вторник, 24 Януари 2012 18:33
Криминалисти на ОДМВР-Видин работят по разкриването на авторите на тежко криминално престъпление. Според заключението на съдебен лекар, смъртта на 11-годишния Станислав от с. Лагошевци е причинена от удушаване, съобщиха от пресцентъра на МВР.
Досъдебно производство срещу неизвестен извършител за престъпление по чл.115 от НК е образувано в ОДМВР-Видин по случая с 11-годишното момче от с.Лагошевци. Трупът на Станислав Мирчов бе открит на 21 януари, около 10.45 часа в дол на местността „Диловец” в землището на селото.
Заключението на съдебния лекар, след извършената аутопсия на тялото, е че смъртта на детето е причинена от удушаване.
Материалите по случая са докладвани в Окръжна прокуратура-Видин.
Определен е наблюдаващ прокурор по досъдебното производство, под чието ръководство продължава активната работа на разследващите за разкриване авторите на тежкото престъпление.
Десет лица са били обект на Специални разузнавателни средства през 2010 година във Видин